《偶成》
宋代·汪梦雷

晚望荒城重感嗟，十年行客倦思家。
渚田稻薄无来雁，庭树枝寒少宿鸦。
书为在官长废读，酒因多病久停赊。
何时日暖寻初约，同探疎梅几著花。

作者简介：汪梦雷，宣城（今安徽宣州）人。泽民祖。理宗淳祐元年（一二四一）进士。累官知靖州。事见《宋文宪公全集》卷五《元故嘉议大夫礼部尚书致仕汪先生泽民神道碑》。今录诗二首。